stanford-oval/wikipedia huggingface dataset:
Corning Gorilla Glass
Versiot > Gorilla Glass 6

Gorilla Glass 6 julkaistiin 18. heinäkluuta 2018. Se on jopa 50% kestävämpi kuin edeltäjänsä. Ensimmäinen sitä käyttävä puhelin on Samsung Galaxy S10.
Versiot > Gorilla Glass Victus

Gorilla Glass Victus julkaistiin 23. heinäkuuta 2020. Se on Corningin mukaan kaksi kertaa vahvempi kuin Gorilla Glass 6. Ensimmäinen sitä käyttävä puhelin on Samsung Galaxy Note 20 Ultra.
Versiot > Gorilla Glass Victus 2

Gorilla Glass Victus 2 julkaistiin 30. marraskuuta 2022. Edeltäänsä verrattuna se kestää paremmin pudotuksia koville pinnoille kuten betonille. Naarmuuntumiskestävyys on samanlainen kuin Gorilla Glass Victuksessa.
Versiot > Gorilla Glass Armor

Gorilla Glass Armor julkaistiin tammikuussa 2024. Ensimmäinen sitä käyttävä puhelin on Samsung Galaxy S24 Ultra.
Versiot > Gorilla Glass SR+ ja DX/DX+

Gorilla Glass SR+ julkaistiin vuonna 2016. Se on tarkoitettu älykelloihin ja ensimmäinen sitä käyttävä laite on Samsung Gear S3.
SR+:n seuraajat Gorilla Glass DX ja DX+ julkaistiin vuonna 2018. Ensimmäinen niitä käyttävä laite on Samsung Galaxy Watch.
Valmistus

Valmistuksessa lasi karkaistaan ioninvaihdolla. Materiaali upotetaan sulaan kaliumsuolaan 400 °C lämpötilassa, jolloin pienemmät natriumionit korvautuvat isommilla kaliumioneilla. Suuremmat ionit vievät enemmän tilaa ja luovat siten pintakerroksen, jolla on suuri jäännöspuristusjännitys, mikä lisää lasin pinnan lujuutta ja kykyä kestää halkeamia.
Rinnakkaistuotteet

26. lokakuuta 2011 Corning julkaisi Lotus Glass -lasin, joka on tarkoitettu OLED -näyttöihin ja seuraavan sukupolven LCD -näyttöihin. Lotus XT Glass -lasi tuli markkinoille vuonna 2013. Samassa tuotteessa voi olla sekä Gorilla Glass, että Lotus Glass.
Vuonna 2012 esitelty Willow Glass on boorisilikaattiin pohjautuva, taittuva lasi, joka on tarkoitettu näyttöihin.
Aiheesta muualla

Viralliset sivut
Lotus Glass -tuotesivu
Puerto Ricon lippu

Puerto Ricon lippu
Vuonna 1895 suunniteltu vallankumousliikkeen lippu, jossa kolmio on vaaleansininen.
Puerto Ricon lippu on Yhdysvaltoihin kuuluvan Puerto Ricon itsehallinnollisen alueen tunnus vaakunan, moton ja hymnin ohella. Se eroaa Kuuban lipusta vain sillä, että sininen ja punainen ovat toisin päin. Samoin Kuuban lipussa käytetty sininen ja punainen ovat tummempia kuin Puerto Ricon lipun vastaavat värit.
Lipussa on viisi vaakaraitaista viivaa väreiltään punainen ja valkoinen ja sininen kolmio vasemmalla, jonka keskellä on valkoinen tähti. Lipun värit symboloivat verta (punainen), voittoa ja rauhaa (valkoinen) sekä taivasta ja merta (sininen). Tähti kuvaa kansakuntaa ja kolmion sivut kuvaavat vallan kolmijako-opin mukaista lainsäädäntö-, toimeenpano- ja tuomiovallan erottamista.
Lippu esiteltiin ensimmäisen kerran 22. joulukuuta 1895, kun 59 puertoricolaista kokoontui New Yorkissa perustamaan Kuuban vallankumouspuolueen yhteyteen Puerto Ricon itsenäisyyttä Espanjasta ajavaa liikettä. Lippu oli muuten samanlainen kuin nykyisin, mutta kolmio oli vaaleansininen. Alkuperäisen tulkinnan mukaisesti punainen symboloi urheiden sotureiden verta, valkoinen voittoa ja itsenäisyyden saamisen jälkeistä rauhaa, sininen taivasta ja rantavesiä ja valkoinen tähti Puerto Ricon saarta. Lippu oli Puerto Ricossa kielletty vuodesta 1898 lähtien, ja kaikki lippua käyttäneet pidätettiin, koska vallankumousliikkeen lippu katsottiin kapinoinniksi yhdysvaltalaishallintoa vastaan. Kun Puerto Ricosta tuli vuonna 1952 itsehallinnollinen alue, lippu otettiin sen viralliseksi tunnukseksi.
Aiheesta muualla

Kuvia tai muita tiedostoja aiheesta Puerto Ricon lippu Wikimedia Commonsissa
Plouider

| Plouider |
| --- | --- |
 Saint-Fiacren kappeli
 Plouider
 Koordinaatit: 48°36′32″N, 4°17′48″W 
Valtio:  Ranska
Alue:  Bretagne
Departementti:  Finistère
Hallinto:  
 – Pormestari:  René Paugam
Pinta-ala:  
 – Kokonaispinta-ala:  23,63 km²
Väkiluku (2017):  1 866
 – Väestötiheys:  79 as./km²
Aikavyöhyke:  UTC+1
Postinumero:  29260
Infobox OKVirheellinen NIMI-arvo: 
Plouider on kunta läntisessä Ranskassa Finistèren departementissa Bretagnen alueella. Se sijaitsee departementin pohjoisosassa Atlantin valtameren rannalla. Kunnan läpi virtaavat Quillimadec-joki ja Flèche-joki. Plouiderin naapurikunnat ovat Lesneven, Saint-Frégant, Kernouës ja Guissény. Kunnan pormestarina on toiminut René Paugam vuodesta 2014 lähtien.
Plouiderin kunnan väkiluku oli 1 866 vuoden 2017 väestönlaskennassa. Kunnan pinta-ala on 23,63 neliökilometriä.
Kuvia

Keilahalli
Kirjasto
Sotamuistomerkki
Aiheesta muualla

Kuvia tai muita tiedostoja aiheesta Plouider Wikimedia Commonsissa
Polkuhapero

| Polkuhapero> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Lahko::  Russulales
Heimo::  Haperot ja rouskut Russulaceae
Suku::  Haperot Russula
Laji::  violaceoincarnata
Kaksiosainen nimi
 Russula violaceoincarnata  Knudsen & T. Borgen 
Infobox OKNimi-testi OK: 
Polkuhapero (Russula violaceoincarnata) on haperolaji. Sen lakki on 4–15 senttimetriä leveä ja väriltään vaihteleva. Lakki voi olla väriltään viininpunainen, violetinruskea tai oliivinvärinen. Heltat ovat melko harvat ja kellertävät. Itiöpöly on vaaleankeltaista. Malto on valkoista ja kiinteää. Jalka on 5–10 senttimetriä pitkä ja valkoinen. Sienen maku on mieto tai kirpeä, ja se on hyvä ruokasieni. Polkuhapero kasvaa koivun juurisienenä rehevissä kuusimetsissä, puistoissa ja pihoilla. Nimensä mukaisesti se kasvaa usein polkujen varrella. Polkuhaperoa tavataan yleisenä koko Suomessa. Kasvuaika on heinäkuusta lokakuuhun. Laji on luokiteltu Suomessa elinvoimaiseksi.
Aiheesta muualla

Laji.fi: Polkuhapero (Russula violaceoincarnata)
Dropkick Murphys

| Dropkick Murphys |
| --- | --- |
 Yhtye esiintymässä ShamrockFestissä vuonna 2011.
Tiedot
Toiminnassa:  1996–
Tyylilaji:  Oi!-punk, kelttipunk, punk rock, folk rock
Kotipaikka:  Quincy, Massachusetts, Yhdysvallat
Laulukieli:  englanti
Levy-yhtiö:  Hellcat   Born & Bred Records  
Aiheesta muualla
Kotisivut
Infobox OKNimi-testi OK: 
Dropkick Murphys on Massachusettsin Quincyssä vuonna 1996 perustettu yhdysvaltalainen kelttipunk-yhtye. Yhtye aloitti soittamisen erään jäsenten kaverin parturiliikkeen kellarissa. He sekoittavat perinteistä folk rockia ja punk rockia. Yhtye on ottanut vaikutteita esimerkiksi yhtyeiltä Stiff Little Fingers, The Pogues, The Clash, Thin Lizzy, The Dubliners ja Swingin' Utters.[lähde? ]
Sanoituksissaan Dropkick Murphys on muun muassa tukenut työväenluokkaa ja ammattiliittoja sekä kannustanut Bostonin urheiluseuroja, kuten Boston Red Soxia.
Diskografia > Studioalbumit

Do or Die (1998)
The Gang’s All Here (1999)
Sing Loud, Sing Proud! (2001)
Blackout (2003)
The Warrior’s Code (2005)
The Meanest of Times (2007)
Going Out in Style (2011)
Signed and Sealed in Blood (2013)
11 Short Stories of Pain & Glory (2017)
Turn Up That Dial (2021)
This Machine Still Kills Fascists (2022)
Diskografia > EP:t

Boys on the Docks (1997)
Tessie (2004)
Diskografia > Livealbumit

The Early Years (1998)
The Singles Collection, Volume 1 (2000)
Live on St. Patrick’s Day From Boston, MA (2003)
Singles Collection, Volume 2 (2005)
Diskografia > Tribuuttialbumit

Ex-USSR Tribute to Dropkick Murphys (2014)
Famous for Nothing: A Tribute to Dropkick Murphys (2015)
Aiheesta muualla

Wikimedia Commonsissa on kuvia tai muita tiedostoja aiheesta .
Yhtyeen viralliset kotisivut
Dropkick Murphys Myspacessa (englanniksi)
Pirulampi (Saarijärvi, Kalliolahti)

| Pirulampi |
| --- | --- |
Valtiot:  Suomi
Maakunnat:  Keski-Suomi
Kunnat:  Saarijärvi
Koordinaatit:  62°38′12″N, 25°10′34″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Saarijärven alue (14.61)
Laskuoja:  oja Katajajärveen 
Järvinumero:  14.618.1.009
Mittaustietoja
Pinnankorkeus:  130,9 m  
Pituus:  190 m  
Leveys:  90 m  
Rantaviiva:  0,463 km  
Pinta-ala:  1,009 ha  
Saaria:  ei saaria 
 fiPirulampi 
Pirulampi  on Keski-Suomessa Saarijärvellä  Kalliolahden lähellä sijaitseva lampi.
Maantietoa

Lampi on 190 metriä pitkä, 90 metriä leveä, ja sen pinta-ala on 1,0 hehtaaria. Lammella ei ole kartan mukaan saaria.  Sen rantaviivan pituus on 450 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Saarijärven alueella (14.61), jonka Katajapuron valuma-alueeseen (14.618) se kuuluu. Lammen vedenpinnan korkeus on 130,9 metriä mpy.
Pirkkalan seurakunta

| Pirkkalan seurakunta |
| --- | --- |

 tunnus :  sijainti 
 Pirkkalan kirkko
Tunnustuskunta:  evankelis-luterilainen
Hiippakunta:  Tampereen hiippakunta
Rovastikunta:  Hämeenkyrön rovastikunta
Pääkirkko:  Pirkkalan kirkko
Jäsenmäärä:  14 090 (2022)
– Osuus asukkaista:  69,1 %
Kirkollisvero:  1,40 %
Kirkkoherra:  vt. Jukka Jormanainen
Sivusto
Infobox OKNimi-testi OK: 
Pirkkalan seurakunta (ruots. Birkala församling) on seurakunta Pirkanmaalla, Pirkkalan kunnassa. Seurakunta kuuluu Tampereen hiippakunnassa Hämeenkyrön rovastikuntaan.
Historiaa

Todennäköisesti Pirkkalan seurakunta on eronnut vanhasta Karkun seurakunnasta 1200-luvulla. Karkun pitäjän aluetta on aikoinaan ollut koko Ylä-Satakunnasta Hämeen lääniin liitetty alue: etelässä ja idässä Kangasalaa, Orivettä, Messukylää, Lempäälää ja mahdollisesti Vesilahtea myöten. Pohjoisessa Pirkkalaan kuuluivat harvaan asutut Ruoveden erämaat arviolta Karstulan ja Soinin korkeudelle asti. Vanhasta Pirkkalan pitäjästä on aikojen saatossa muodostunut 26 itsenäistä kuntaa ja seurakuntaa. Pirkkalan seurakuntaan ovat kuuluneet myös nykyinen Pispala ja Tampereen läntiset kaupunginosat.
Seurakunnan jaot

1346 Vesilahti mainitaan jo itsenäisenä kirkkoherrakuntana. On epäselvää onko Vesilahti eronnut suoraan Karkusta vai osana Pirkkalaa.
Noin 1366 Kangasalasta muodostetaan oma kirkkoherrakunta.
1540 Messukylä tunnetaan Pirkkalan kappelina ja itsenäinen kirkkoherrakunta siitä muodostetaan 1636
1560 Ruovesi tunnetaan Pirkkalan kappelina ja itsenäinen kirkkoherrakunta siitä muodostetaan 1571
1779 perustetaan Ylöjärven kappeli, joka erotetaan omaksi kirkkoherrakunnakseen 1895
Harjun seurakunta kappelina vuosina 1639–1841 jolloin valtaosa siitä liitettiin Pirkkalaan ja muutamat talot Ylöjärven kappeliin.
Vuonna 1921 Pirkkala jaettiin Etelä- ja Pohjois-Pirkkalaan, joista jälkimmäinen muodosti 1938 Nokian kauppalan.
Vuonna 1937 Pirkkalaan kuulunut alue Harjun seurakunnasta, mukaan lukien Pispala, liitettiin Tampereen seurakuntayhtymään kuuluvaksi Harjun seurakunnaksi.
Kirkkoherrat

Petrus Nikolai (1558–1569)
Sigfridus Erici (1587–1597)
Matthias Philippi (1600–1610)
Johannes Stenonius (1614–1636)
Jacobus Pauli Raumannus (1637–1678)
Isacus Stenius (1679–1702)
Johannes Ericius (1702–1704)
Jonas Andreas Mennander (1705–1721)
Johannes Simonis Tolpo (1722–1735)
Petrus Andreas Bergius (1736–1764)
Jeremias Wallenius (1766–1787)
Martin Tolpo (1789–1805)
Samuel Bohm (1807–1831)
Gustaf Adolf Wegelius (1833–1837)
Gabriel Wallenius (1840–1862)
Anders Vilhelm Ollgren (1865–1875)
Henrik eli Henrikki Malin (1877–1898)
Berndt Vilhelm Ebeling (1899–1920)
Aiheesta muualla

Pirkkalan seurakunta
Pirkkalan vanhan kirkon ja pappilan alueiden historiaa
Biografiakeskus Paimenmuisto Pirkkala (Birkala, Birkkala)
Pappisluettelo - Pirkkala
Pieni Kirvesjärvi (Kyyjärvi)

| Pieni Kirvesjärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Kyyjärvi
Koordinaatit:  63°06′56″N, 24°39′32″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kyyjärven valuma-alue (14.64)
Laskupuro:  Kirvespuro Pieni-Kulhalampeen 
Järvinumero:  14.647.1.006
Mittaustietoja
Pinnankorkeus:  180,5 m  
Pituus:  340 m  
Leveys:  200 m  
Rantaviiva:  1,147 km  
Pinta-ala:  3,274 ha  
Tilavuus:  0.000011 km³ 
Keskisyvyys:  0,34 m  
Suurin syvyys:  0,9 m  
Saaria:  1 
 fiPieni Kirvesjärvi 
Pieni Kirvesjärvi tai 70016352533415 on Keski-Suomessa Kyyjärvellä  Kirvesmäen lähellä sijaitseva järvi.
Maantietoa

Järvi on 340 metriä pitkä, 200 metriä leveä, ja sen pinta-ala on 3,3 hehtaaria. Järvellä on kartan mukaan yksi saari. Järvi on luodattu ja siitä on julkaistu syvyyskartat. Järven tilavuudeksi on saatu 11 100 kuutiometriä. Sen keskisyvyys on 0,3 metriä ja suurin syvyys on 0,9 metriä. Sen rantaviivan pituus on 1,1 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Kyyjärven valuma-alueella (14.64), jonka Pekkasenjoen valuma-alueeseen (14.647) se kuuluu. Järven vedenpinnan korkeus on 180,5 metriä mpy.
Porsche 968

| Porsche 968 |
| --- | --- |

Valmistustiedot
Valmistaja:  Porsche
Valmistusvuodet:  1991–1995
Korimalli:  2-ovinen coupé 2-ovinen cabriolet
Luokka:  S-segmentti
Edeltäjä:  Porsche 944
Seuraaja:  Porsche Cayman
Tekniset tiedot
Henkilöluku:  2+2
Moottori:  3.0 L rivi-4
Vetotapa:  takaveto
Vaihteisto:  6-v manuaali 4-v tiptronic
Kulutus:  13.8 L/100 km 9 L/100 km
Mitat
Massa:  1431 kg
Pituus:  4321 mm
Akseliväli:  2400 mm
Leveys:  1735 mm
Korkeus:  1275 mm
Porsche 968 on Porschen 1991 lanseeraama 944:sta edelleen kehitetty malli. Alun perin 968 suunniteltiin mallina 944 S3, mutta juuri ennen mallin julkaisua mallimerkintä muutettiin 968:ksi. Korin perusrakenne säilyi ennallaan, mutta keulan ja perän muotoilua nykyaikaistettiin täysin integroiduilla puskureilla ja Porsche 928-tyylisillä etuajovaloilla. Ikkunalasit oli tuotu lähemmäs korin ulkopintoja, mikä osaltaan vähensi auton ilmanvastusta. 968:sta oli saatavana myös avoversio.
Moottori oli edelleen 944 S2:sta kehitetty 3,0-litrainen, 16-venttiilinen nelisylinterinen Rivimoottori. Jo aikaisemmin käytettyjen tasapainotusakselien lisäksi 968:ssa otettiin käyttöön myös muuttuva venttiilien ajoitus VarioCam, minkä ansiosta teho kasvoi 240:een hevosvoimaan. Vaihteisto oli nyt kuusinopeuksinen ja yhdessä nämä parannukset mahdollistivat 252 km/h huippunopeuden. Autoon oli tarjolla myös nelinopeuksinen Tiptronic-automaattivaihteisto, jota saattoi haluttaessa ohjata myös manuaalisesti.
Porsche 968 on saanut alan lehdistössä erityistä kiitosta hyvistä ajo-ominaisuuksistaan, osittain 50/50-painojakaumansa vuoksi. Erityisesti kevennetty 968 Club Sport -versio on useiden asiantuntijoiden mukaan ajettavuudeltaan yksi parhaista etumoottorisista urheiluautoista. Tasapainoinen painonjakauma on saavutettu sijoittamalla moottori eteen ja vaihdelaatikko taka-akselin yhteyteen taakse. Erittäin jäykkä kori on täyssinkitty.
968 Club Sport oli vakiomallista kevennetty erikoisversio, jossa ylimääräinen paino oli karsittu mm. äänieritys ja mukavuusvarusteet minimoimalla. Auto oli uutena selvästi perusversiota halvempi myyntihinnaltaan, mutta on myöhemmin saavuttanut erityisen keräilysuosion poikkeuksellisten ajo-ominaisuuksiensa vuoksi.
968 Turbo S oli malliston nopein versio n.300 hevosvoiman tehoillaan. 968:n vakiomoottorilohkon päälle asennettiin vanhemmasta 944 Turbosta kehitetty 8-venttiilinen sylinterikansi. Mallin suorituskyky oli omalla tasollaan yli 280 km/h huippunopeudellaan, mutta kaikesta huolimatta sitä valmistettiin ainoastaan 16 kappaletta. Tehtaan kilpaosasto valmisti lisäksi vielä neljä kappaletta Turbo RS -versiota, jotka oli tarkoitettu asiakkaiden omaa kilpa-ajosarjaa varten.
Moottorit

3.0 ja 3.0 CS (M44/44) (2990 cm3) - 176 kW (240 hv) @ 6200 r/min, 305 Nm @ 4100 r/min
3.0 Turbo S (M44/60) (2990 cm3) - 221 kW (301 hv) @ 5400 r/min, 500 Nm @ 3000 r/min
Mitat

Pituus: 4320 mm
Leveys: 1735 mm
Korkeus: 1255 mm
Akseliväli: 2400 mm
Raideleveys (e/t): 1472/1450 mm
Maavara: 124 mm
Omamassa: 1320-1440 kg
Tavaratila: 318 l
Pohjoismainen taisteluosasto

Osallistujavaltiot
Vaakuna
Pohjoismainen taisteluosasto (engl. Nordic Battle Group, lyhenne NBG) on Ruotsin, Suomen, Norjan, Viron ja Irlannin muodostama puolustusosasto. NBG toimii EU:n alaisuudessa ja se on yksi monista EU:n perustamista taisteluosastoista. Taisteluosastojen ja siten myös NBG:n toimenkuvaan kuuluvat evakuointi, humanitaarinen apu, konfliktien estäminen ja riitelevien osapuolten erottaminen. Jokaisen taisteluosaston kuuluu vuorollaan olla lähtövalmiudessa kriisialueille myös Euroopan ulkopuolelle. Lähtövalmiudessa olevan taisteluosaston päivystysvuoro kestää kerrallaan puoli vuotta. NGB:n ensimmäinen päivystysvuoro alkoi vuoden 2011 alusta ja jatkui kesti kesäkuun 2011 loppuun. NBG:n miesvahvuus on noin 2 200 sotilasta, joista suomalaisia 200. Suomalaisista joukkoon kuuluvista keskeinen osa on jääkäreitä.
Suomen osuudesta

Suomi on luvannut NBG:n käyttöön NH90-helikopteriosaston miehistöineen noin 70 henkilön vahvuudella
Aiheesta muualla

Kuvia tai muita tiedostoja aiheesta Pohjoismainen taisteluosasto Wikimedia Commonsissa
Pohjantuomipihlaja

| Pohjantuomipihlaja |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Rosales
Heimo::  Ruusukasvit Rosaceae
Suku::  Tuomipihlajat Amelanchier
Laji::  bartramiana
Kaksiosainen nimi
 Amelanchier bartramiana  (Tausch) M.Roem. 
Synonyymit
 Pyrus bartramiana Tausch  Amelanchier oligocarpa (Michx.) M. Roem. 
Katso myös
   Pohjantuomipihlaja Wikispeciesissä   Pohjantuomipihlaja Commonsissa 
Infobox OKNimi-testi OKIUCN-testi OK: 
Pohjantuomipihlaja (Amelanchier bartramiana) on ruusukasvien heimoon ja tuomipihlajien sukuun kuuluva kasvilaji.
Ulkonäkö ja koko

Kuten muutkin tuomipihlajien sukuun kuuluvat lajit, pohjantuomipihlaja on kesävihanta, yksikotinen pensas tai pieni puu. Pohjantuomipihlajan lehdet ovat vihreitä tai ruskehtavia, soikeita ja suippotyvisiä; kummassakin päässä on hienoa hammastusta. Lehtilaidassa on 6–12 hammasta; 10–16-pariset lehtisuonet ovat lateraalisia. Lehtiruodit ovat pituudeltaan 2-10 millimetriä.
Valkoiset, viisiteräiset kukat esiintyvät yksittäin tai korkeintaan neljän kukan muodostamissa tertuissa. Kukista kypsyvät omenan kaltaiset, päärynänmuotoiset epähedelmät ovat aluksi punaisia, mutta muuttuvat kypsyessään tummanvioleteiksi.
Levinneisyys

Pohjantuomipihlaja on luonnonvarainen Kanadan itäosassa ja Yhdysvaltojen koillisosassa.
Käyttö

Pohjantuomipihlajan tummanvioletit hedelmät ovat syömäkelpoisia sekä raakoina että kypsennettyinä.
Käännös suomeksi
Pohjantahti

Pohjantahti oli vuonna 1984 perustettu kansanmusiikkiyhtye. Yhtye esitti suomalais-ugrilaisten kansojen musiikkia erityisesti Neuvostoliiton alueelta sekä omia sävellyksiä Kalevalan teksteihin. Yhtye perustettiin Kalevalan juhlavuodeksi 1985. Yhtyeen jäsenet olivat Ilpo Saastamoinen (basso, laulu), Pekka Nylund (kitara, laulu) ja Kalle Fält (laulu, lyömäsoittimet). Arto Piispanen (kosketinsoittimet) korvasi Fältin vuonna 1991. Myös Wimme Saari (laulu) esiintyi yhtyeen kanssa sen viimeisinä vuosina. Yhtye soitti viimeisen keikkansa vuonna 1995, mutta sen muusikot olivat mukana Saastamoisen "Velho"-oopperatrilogiassa.
Yhtyeen nimeä kantava LP julkaistiin vuonna 1986. Helsingin Sanomien Pirkko Kotirinta kutsui sen arvostelussa yhtyettä jonkinlaiseksi ”kansanmusiikin Sielun Veljiksi”. Hän sanoi Pohjantahdin löytäneen ikivanhat suomalaisten sukukansojen laulut ja tehneen niistä ennakkoluulottomasti omat juttunsa: ”Sovituksia ei ole tehty perinnekalotti päätä puristaen. Jotkut ideat tuntuvat hautuneen niin pitkään, että metsätseremissipohja jää hämärän peittoon, toisissa taas on jokseenkin alkukantainen lataus.”
Albumit

Pohjantahti Polydor 8294971
Albumit > Kappaleet

A-puoli
Hyyperö, huuhkana, kuihkamo
Emmää tiiä
Tauti kaataa
Taivas ja maa
Itku
B-puoli
Haapanan uni
Siskolle sulhasia
Kyynel putoaa
Poeka poes
Aiheesta muualla

Yhtyeeseen liittyviä dokumentteja Ilpo Saastamoisen kotisivulla
Yhtyeen LP kuunneltavissa Youtubessa
Q10

Q10 voi tarkoittaa ainakin seuraavia asioita:
Erästä yleisroolipelijärjestelmää
Koentsyymi Q10:ä eli ubikinonia
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Q10”, voi hakea sivunnimihaulla, laajalla sivunnimihaulla tai tekstihaulla.
Downton Abbey (elokuva)

| Downton Abbey |
| --- | --- |

Ohjaaja:  Michael Engler
Käsikirjoittaja:  Julian Fellowes
Perustuu:  Downton Abbey -televisiosarjaan
Tuottaja:  Julian Fellowes
Säveltäjä:  John Lunn
Kuvaaja:  Ben Smithard
Leikkaaja:  Mark Day
Valmistustiedot
Valmistusmaa:  Yhdistynyt kuningaskunta
Tuotantoyhtiö:  Carnival Films
Levittäjä:  Focus Features UIP-Dunafilm
Kesto:  122 minuuttia
Alkuperäiskieli:  englanti
Budjetti:  13–20 miljoonaa dollaria
Tuotto:  194,3 miljoonaa dollaria
Edeltäjä:  Downton Abbey (televisiosarja)
Seuraaja:  Downton Abbey: Uusi aikakausi
Aiheesta muualla
IMDb 
Elonet
AllMovie
Infobox OKNimi-testi OK: 
Downton Abbey on vuonna 2019 julkaistu historiallinen draamaelokuva, jonka on kirjoittanut Julian Fellowes. Elokuva perustuu Fellowesin Downton Abbey -televisiosarjaan (2010–2015). Downton Abbey -elokuvan on ohjannut Michael Engler. Elokuvan ovat tuottaneet Carnival Films ja Perfect World Pictures. Elokuvan juoni jatkaa Downton Abbey -sarjan tarinaa. Downton Abbey -elokuvassa nähdään samoissa rooleissa myös televisiosarjassa nähdyt näyttelijät.Elokuva sijoittuu vuoteen 1927 (eli noin puolitoista vuotta sarjassa esitettyjen viimeisten tapahtumien jälkeiseen aikaan) ja se kuvaa kuninkaan ja kuningattaren vierailua Downton Abbeyssa, Yorkshiren maaseudulla.
Fellowes ja tuottaja Gareth Neame aloittivat elokuvan suunnittelun vuonna 2016, pian sarjan päättymisen jälkeen. Elokuvan tulo vahvistettiin virallisesti heinäkuussa 2018, ja kuvaaminen alkoi myöhemmin samassa kuussa. Kuvaukset kestivät marraskuun 2018  loppuun asti. Universal Pictures julkaisi elokuvan Yhdistyneessä kuningaskunnassa 13. syyskuuta 2019 ja Focus Features Yhdysvalloissa 20. syyskuuta 2019. Elokuva sai kriitikoilta myönteiset arvostelut ja sen bruttotuotto oli 194 miljoonaa dollaria maailmanlaajuisesti.
Juoni

Buckinghamin palatsi ilmoittaa vuonna 1927 Downton Abbeyn asukkaille, että kuningas Yrjö V ja kuningatar Mary vierailevat heidän luonaan kuninkaallisen kiertueen aikana. Violet Crawley on huolestunut siitä, että kiertueeseen kuuluu Maud Bagshaw, jonka kanssa hänellä on ollut kiistaa perintöön liittyvissä asioissa. Vierailua saapuu seuraamaan myös ihminen, jonka henkilöllisyys ja tarkoitusperät herättävät kysymyksiä.
Kuninkaallisen vierailun yhteydessä taloon tulee myös uutta henkilökuntaa, mikä ei ole kaikkien mieleen, sillä kuninkaan henkilöstö syrjäyttää Downtonin työntekijät kokonaan. Uuden henkilökunnan myötä muutama Downton Abbeyn asukas löytää kuitenkin uuden suunnan elämälleen.